Toshkent shahar soliq boshqarmasi tomonidan kameral soliq tekshiruvi o‘tkazilib, tadbirkor hisob raqamidan qariyb 400 mln so‘m yechib olingan. Foto: Kun.uz Poytaxtda faoliyat ko‘rsatuvchi tadbirkor Toshkent shahar soliq boshqarmasi xodimlari xatti-harakatidan norozi bo‘lib Biznes-ombudsmanga murojaat qilgan. Aniqlanishicha, Toshkent shahar soliq boshqarmasi tomonidan kameral soliq tekshiruvi o‘tkazilib, jamiyat hisob raqamidan qariyb 400 mln so‘m yechib olingan. Murojaatda ko‘rsatilgan masala yuzasidan soliq organiga yuborilgan qonuniy talablar asosida tadbirkor hisob varaqasida mavjud bo‘lgan foyda solig‘i bo‘yicha 340,9 mln so‘m va SORJ (Soliq organlarini rivojlantirish jamg‘armasi) bo‘yicha 53,6 mln so‘m mablag‘larni jamiyat hisob raqamiga qaytarish yuzasidan soliq organi tomonidan xulosalar tayyorlanib, tuman g‘aznachilik bo‘limiga yuborilgan. Natijada pul mablag‘lari jamiyat hisob raqamiga qaytgan.